Id-Deċiżjoni tal-Kunsill
tas-16 ta’ Marzu 1998
li temenda d-Deċiżjoni 95/409/KE, 95/410/KE u 95/411/KE li tikkonċerna l-metodi li għandhom jintużaw għat-test mikrobijoloġiku li għandu jsir fuq il-laħam maħsub għall-Finlandja u l-Iżvezja
(98/227/KE)
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea,
Wara li kkunsidra l-proposta mill-Kummissjoni,
Wara li kkunsidra d-Direttiva tal-Kunsill 64/433/KE tas-26 ta’ Ġunju 1964 dwar kondizzjonijiet ta’ saħħa għall-produzzjoni u l-marketing ta’ laħam frisk [1] u b’mod partikolari l-Artikolu 5(3)(a),
Wara li kkunsidra d-Direttiva tal-Kunsill 71/118/KEE tal-15 ta’ Frar 1971 dwar il-problemi ta’ saħħa li jaffettwaw il-produzzjoni u tqegħid fis-suq ta’ laħam tat-tjur frisk [2] u b’mod partikolari l-Artikolu 5(3)(a),
Wara li kkunsidra d-Direttiva tal-Kunsill 90/539/KEE tal-15 ta’ Ottubru 1990 dwar il-kondizzjonijiet tas-saħħa ta’ l-annimali li jirregolaw il-kummerċ intra-Komunitarju fi, u l-esportazzjonijiet minn pajjiżi terzi, ta’ tjur u bajd għat-tfaqqis [3] u b’mod partikolari l-Artikolu 10b(1),
Billi l-Kumitat Xjentifiku Veterinarju fir-rapport tiegħu tat-3 ta’ Ġunju 1996 ta opinjoni li tikkonċerna l-metodi ta’ l-ittestjar mikrobijoloġiċi li joffru garanziji ekwivalenti u billi kont għandu jingħata ta’ dan;
Billi huwa għalhekk xieraq li jkunu emendati d-Deċiżjonijiet 95/409/KE [4], 95/410/KE [5] u 95/411/KE [6] li jistabbilixxu l-ittestjar mikrobijoloġiku permezz tal-kampjonar ta’ ċertu laħam maħsub għall-Finlandja u l-Iżvezja, sabiex tkun introdotta l-possibilità, l-ewwel, ta’ l-użu tal-metodu mikrobijoloġiku li joffri l-garanziji ekwivalenti proposti fl-opinjoni u, t-tieni, ta’ l-awtorizzazzjoni ta’ metodi ġodda li joffru garanziji ekwivalenti;
Billi għall-awtorizzazzjoni ta’ metodi ġodda li joffru garanziji ekwivalenti, huwa xieraq li tkun ipprovduta proċedura ta’ kooperazzjoni mill-qrib bejn il-Kummissjoni u l-Istati Membri analoga ma’ dawk stipulati fl-Artikolu 16 tad-Direttiva 64/433/KEE jew fl-Artikolu 21 tad-Direttiva 71/118/KEE jew fl-Artikolu 32 tad-Direttiva 90/539/KEE,
ADOTTA DIN ID-DEĊIŻJONI:
L-Artikolu 1
Fl-Anness li jinsab mad-Deċiżjoni 95/409/KE, it-Taqsima Ċ għandha tkun sostitwita b’dan li ġej:
"IT-TAQSIMA Ċ
METODU MIKROBIJOLOĠIKU GĦALL-EŻAMI TAL-KAMPJUNI
L-ittestjar mikrobijoloġiku tal-kampjuni għas-salmonella għandhom jitwettqu skond l-istandard ta’ l-Organizzazzjoni Internazzjonali għall-Istandardiżazzjoni ISO 6579: 1993 jew edizzjonijiet riveduti, jew permezz tal-metodu deskritt mill-Kumitat Nordiku dwar l-Analiżi ta’ l-Ikel (NMKL metodu Nru 71, ir-raba’ edizzjoni, 1991) jew edizzjonijiet riveduti. Iżda, metodi li joffru garanziji ekwivalenti jistgħu jkunu awtorizzati skond il-proċedura preskritta fl-Artikolu 16 tad-Direttiva 64/433/KEE.
Fejn ir-riżultati ta’ l-analiżi jkunu kontestati bejn l-Istati Membri, l-istandard ta’ l-Organizzazzjoni Internazzjonali għall-Istandardiżazzjoni ISO 6579: 1993 jew edizzjonijiet riveduti għandhom jitqiesu bħala l-metodu ta’ referenza."
L-Artikolu 2
Fl-Anness A li jinsab mad-Deċiżjoni 95/410/KE, il-punt 3 għandu jiġi sostitwit bil-punt li ġej:
"3. Metodu mikrobijoloġiku għall-eżami tal-kampjuni
L-ittestjar mikrobijoloġiku tal-kampjun għas-salmonella għandu jitwettaq skond l-istandard ta’ l-Organizzazzjoni Internazzjonali għall-Istandardiżazzjoni ISO 6579: 1993 jew edizzjonijiet riveduti, jew permezz tal-metodu deskritt mill-Kumitat Nordiku dwar l-Analiżi ta’ l-Ikel (NMKL metodu Nru 71, ir-raba’ edizzjoni, 1991) jew edizzjonijiet riveduti. Iżda, metodi li joffru garanziji ekwivalenti jistgħu jkunu awtorizzati skond il-proċedura preskritta fl-Artikolu 32 tad-Direttiva 90/539/KEE.
Fejn ir-riżultati ta’ l-analiżi jkunu kkontestati bejn l-Istati Membri, l-istandard ta’ l-Organizzazzjoni Internazzjonali għall-Istandardiżazzjoni ISO 6579: 1993 jew edizzjonijiet riveduti għandhom jitqiesu bħala l-metodu ta’ referenza."
L-Artikolu 3
Fl-Anness li jinsab mad-Deċiżjoni 95/411/KE it-Taqsima Ċ għandha tiġi sostitwita b’dan li ġej:
"IT-TAQSIMA Ċ
METODU MIKROBIJOLOĠIKU GĦALL-EŻAMI TAL-KAMPJUNI
L-ittestjar mikrobijoloġiku tal-kampjuni għas-salmonella għandhom jitwettqu skond l-istandard ta’ l-Organizzazzjoni Internazzjonali għall-Istandardiżazzjoni ISO 6579: 1993 jew edizzjonijiet riveduti, jew permezz tal-metodu deskritt mill-Kumitat Nordiku dwar l-Analiżi ta’ l-Ikel (NMKL metodu Nru 71, ir-raba’ edizzjoni, 1991) jew edizzjonijiet riveduti. Iżda, metodi li joffru garanziji ekwivalenti jistgħu jkunu awtorizzati skond il-proċedura preskritta fl-Artikolu 21 tad-Direttiva 71/118/KEE.
Fejn ir-riżultati ta’ l-analiżi jkunu kontestati bejn l-Istati Membri, l-istandard ta’ l-Organizazzjoni Internazzjonali għall-Istandardiżazzjoni ISO 6579: 1993 jew edizzjonijiet riveduti għandhom jitqiesu bħala l-metodu ta’ referenza."
L-Artikolu 4
Din id-Deċiżjoni hija indirizzata lill-Istati Membri.
Magħmul fi Brussel, fis-16 ta’ Marzu 1998.